Bogosi: Hisitori e a kgatlha. Gongwe o ka tswa o itse gore Baebele ke buka ya hisitori. A o kile wa e dirisa fa o dira dipatlisiso? Jehofa o ne a raya Jona a re: “Nanoga, ya kwa Ninife motse o mogolo, mme o bolele teng gore bosula jwa bone bo tlile fa pele ga me.” (Jona 1:2) Ga go gakgamatse go bo tiro eno e ne e ka bonala e le boima. Ninife e dikilomitara di ka nna 800 go ya kwa botlhaba, e leng loeto lo lo ka tsayang kgwedi fa motho a tsamaya ka dinao. Le fa go ntse jalo, dikgwetlho tsa loeto loo di ne di ka lebega di le motlhofo go na le tiro e a neng a tshwanetse go e dira. Kwa Ninife, Jona o ne a tshwanetse go itsise Baasiria ba ba neng ba itsege ka go nna setlhogo molaetsa wa ga Jehofa wa katlholo. Fa Jona a ne a bone gore batho ba Modimo ba ne ba sa arabela sentle, a o ne a ka solofela gore baheitane bao ba ne ba tla reetsa? Motlhanka a le mongwe wa ga Jehofa o ne a tla atlega jang mo motseng o mogolo wa Ninife o o neng o tla bidiwa “motse wa tshololo ya madi”?—Nahume 3:1, 7.